Αθήνα, 1 Δεκεμβρίου 2015

**ΔΕΛΤΙΟ ΤΥΠΟΥ**

Την 24ωρη απεργία που έχουν προκηρύξει η ΓΣΕΕ και η ΑΔΕΔΥ για την Πέμπτη 3 Δεκεμβρίου 2015, στηρίζει ο Πανελλήνιος Ιατρικός Σύλλογος.

Ο Π.Ι.Σ. καλεί τους ιατρούς να συμμετάσχουν στην απεργιακή κινητοποίηση με αιτήματα την προάσπιση των ασφαλιστικών και συνταξιοδοτικών δικαιωμάτων τους, τη διατήρηση της ανεξαρτησίας του Ταμείου των Υγειονομικών και τη συμμετοχή του Κράτους στη τριμερή χρηματοδότηση.

Ο Π.Ι.Σ. εκφράζει την κάθετη αντίθεσή του στη συγχώνευση του Ταμείου των Υγειονομικών με άλλα Ταμεία. Θέση του Π.Ι.Σ. είναι ότι η σχεδιαζόμενη ενοποίησή του θα έχει δυσμενή αποτελέσματα για τους ασφαλισμένους, καθώς θα χαθούν όσα αποθεματικά έχουν απομείνει, ενώ η σύνταξη θα πάψει να είναι αξιοπρεπής.

**ΑΠΟ ΤΟ ΓΡΑΦΕΙΟ ΤΥΠΟΥ ΤΟΥ Π.Ι.Σ.**